Diari Oficial de la Generalitat Valenciana


Sumari del DOGV 4831, del 31-08-2004 (2004/8875)

RESOLUCIÓ de 29 de juliol de 2004, de la Direcció General d'Universitats i Investigació, per la qual es concedixen les ajudes per a estades de becaris predoctorals en centres d'investigació fora de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4831

Data del DOGV
:   31-08-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/8875


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 29 de juliol de 2004, de la Direcció General d'Universitats i Investigació, per la qual es concedixen les ajudes per a estades de becaris predoctorals en centres d'investigació fora de la Comunitat Valenciana. [2004/8875]
  
L'Orde de 5 de març de 2004, del conseller de Cultura, Educació i Esport (DOGV, de 24 de març), convoca, entre altres, les ajudes per a estades de becaris predoctorals en centres d'investigació fora de la Comunitat Valenciana per a l'exercici 2004, i establix en l'annex III les bases per a la present resolució.
  
La base 4.1 de l'annex I de l'Orde de 5 de març de 2004, abans referida, disposa que la concessió o denegació de les ajudes es realitzarà per resolució del director general d'Universitats i Investigació, per delegació del conseller de Cultura, Educació i Esport.
  
En virtut de tot això i vista la proposta de resolució que preveu la base 5.3 de l'annex III de la referida l'Orde de 5 de març de 2004, resolc:
  
Primer
  
Concedir les ajudes d'estades de becaris predoctorals en centres d'investigació fora de la Comunitat Valenciana a les persones beneficiàries que figuren relacionades en l'annex de la present resolució, pel període i les quanties que s'hi indiquen.
  
Segon
  
El gasto per al pagament a les persones beneficiàries que figuren en l'annex d'esta resolució, per un import total de 180.749 euros, anirà a càrrec del crèdit de la línia de subvenció T4017000 de l'aplicació 56.96.79.746.31 del pressupost de la Generalitat Valenciana per a l'exercici 2004.
  
Tercer
  
Les persones beneficiàries hauran de comunicar la seua incorporació a la universitat o al centre d'investigació de destinació a la Direcció General d'Universitats i Investigació, en els deu dies següents a la data en què es produïsca, per mitjà de la presentació de l'imprés normalitzat (imprés 33052) que figura en l'adreça d'internet http://www.cult.gva/dgeui/homepage.htm.
  
Quart
  
Les ajudes concedides es lliuraran directament a les persones beneficiàries i es faran efectives en la seua totalitat a partir de la publicació de la present resolució.
  
Cinqué
  
Les persones beneficiàries d'estes beques tenen l'obligació de complir les bases de l'Orde de 5 de març de 2004 abans referida.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar recurs potestatiu en reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
El recurs de reposició s'haurà d'interposar davant l'òrgan que va dictar l'acte, en el termini d'un mes comptador des de l'endemà de la notificació de la present resolució.
  
El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació de la present resolució.